text: КАБУЛ. У Аўганістане ў апэрацыях амэрыканскіх і аўганскіх войскаў супраць талібаў забітыя 20 ваяўнікоў Талібану.Прдстаўнік аўганскага міністэрства абароны генэрал Махамэд Захір Азімі паведаміў, што ваяўнікі напалі на аддзелы аўганскай арміі ў правінцыі Хост, што на паўднёвым захадзе краіны. Вайскоўцы пры падтрымцы вайсковай авіяцыі ЗША адказалі контратакай. Паводле генэрала, сярод забітых пяцёра замежнікаў – чачэнцы і ўзбэкі.